
	1.
	Likumprojekts (grozījumi)
 Papildināt likuma 11. pantu ar četrpadsmito, piecpadsmito un sešpadsmito daļu šādā redakcijā:

“(14) Attaisnojuma dokumentu, kuru uzņēmums izsniedz citam Latvijas Republikas reģistrētam uzņēmumam, kas ir preču vai pakalpojumu saņēmējs, samaksāšanai (rēķinu) noformē kā strukturētu elektronisko rēķinu.

(15) Šā panta četrpadsmitajā daļā minētie uzņēmumi vienojas par strukturēta elektroniskā rēķina Ministru kabinetā noteiktajiem piegādes kanāliem. Ministru kabinets nosaka strukturēta elektroniskā rēķina aprites kārtību.

(16) Atkāpties no šā panta četrpadsmitajā daļā noteiktās prasības par strukturēta elektroniskā rēķina noformēšanu var:

1) uzņēmumi par darījumiem, kad samaksu apliecina ar darījumus apliecinošu dokumentu veidu, kas sagatavojams saskaņā ar normatīvajiem aktiem, kuri reglamentē nodokļu un citu maksājumu reģistrēšanas elektronisko ierīču un iekārtu lietošanas kārtību;

2) uzņēmumi par darījumiem, kad samaksu apliecina ar attaisnojuma dokumentu (rēķinu), kas sagatavots un ģenerēts Nacionālā veselības dienesta Vadības informācijas sistēmā;

3) valsts drošības iestādes par iestādes elektroniskajā apritē sagatavoto attaisnojuma dokumentu.”.
	Iebildums
Papildināt likumprojekta 3. pantā ietverto Grāmatvedības likuma 11.panta sešpadsmitās daļas 3.punktu, iekļaujot  tajā arī operatīvās darbības subjektu, Valsts policijas finansiāli patstāvīgo struktūrvienību- Valsts policijas Galvenās kriminālpolicijas pārvaldes Izmeklēšanas atbalsta pārvaldi.
Piedāvātā redakcija
-
	Dina Stepanova (VP)

	2.
	Likumprojekts (grozījumi)
 Izdarīt Grāmatvedības likumā (Latvijas Vēstnesis, 2021, Nr. 121B) šādus grozījumus:
	Priekšlikums
Pirms strukturētu elektronisko rēķinu aprites uzsākšanas, būtu lietderīgi izstrādāt vienotu preču un pakalpojumu nomenklatūru valstī, lai izvairītos no dažādiem komersantiem iegādāto vienādu preču/pakalpojumu nosaukumu daudzveidības (t.i., vienai precei jābūt ar vienu nosaukumu).
Turklāt norādām, ka strukturētu elektronisko rēķinu ieviešana radīs papildu finansiālo slogu iestādei.
Piedāvātā redakcija
-
	Ilanta Balcere (IEM)



